2. ΠΡΟΕΔΡΙΚΟΝ ΔΙΑΤΑΓΜΑ της 17 Δεκ. 1926/12 Ιαν. 1927 Περί εκτελέσεως του Ν.Δ/τος της 12 Μαΐου 1926 περί εμπορίου του οίνου και προστασίας της οινοπαραγωγής. Άρθρ.1.-1.Η κατεργασία ξηράς σταφίδος εν γένει προς κατασκευήν προϊόντων άλλων πλην του οινοπνεύματος, επιτρέπεται μόνον εις οινοπνευματοποιεία Β΄ κατηγορίας, τα λειτουργούντα δια μηχανημάτων συνεχούς αποστάξεως ή δι’ ανακαθαρτήρων και στηλών, εφ’ όσον ταύτα έχουσι εφοδιασθή δια της κατωτέρω οριζομένης ειδικής αδείας ανανεουμένης κατ’ έτος. 2.Οι οινοπνευματοποιοί β΄ κατηγορίας, οι προτιθέμενοι να κατεργασθώσι ξηράν σταφίδα εν γένει, προς κατασκευήν προϊόντων άλλων πλην του οινοπνεύματος, οφείλουσιν, ένα μήνα προ της 1 Απριλίου εκάστου έτους, εάν προτίθενται από της ημέρας ταύτης να άρξωνται της εργασίας αυτών ή να συνεχίσωσιν αυτήν ένα μήνα προ πάσης μεταγενεστέρας ενάρξεως των εργασιών αυτών, να επιδώσωσι προς την Διεύθυνσιν του Χημικού Εργαστηρίου του Υπουργείου των Οικονομικών δήλωσιν εν η δέον να ορίζωσιν: α)Το οινοπνευματοποιείον β΄ κατηγορίας εν ω θέλει ενεργηθή η κατεργασία. β)Τα προς κατασκευήν προϊόντων άλλων πλην του οινοπνεύματος ευρισκόμενα εν τω οινοπνευματοποιείω μηχανήματα και τον προορισμόν εκάστου τούτων. γ)Τον αριθμόν και χωρητικότητα των δεξαμενών και τον προορισμόν εκάστης τούτων. δ)Το ποσόν της ξηράς σταφίδος, εις χιλιόγραμμα, την     οποίαν        κατειργάσθησαν        κατά        τα Σελ.579 Προστασία Οίνου 16.Θ.γ.1-2 δύο προηγούμενα έτη, προς κατασκευήν προϊόντων άλλων πλην του οινοπνεύματος, ως και το ποσόν και είδος των εκ ταύτης παραχθέντων προϊόντων και τον τρόπον της διαθέσεως τούτων. ε)Το ποσόν του εισαχθέντος αμπελίτου οίνου ή χλωροσταφιδίτου κατά τα δύο προηγούμενα έτη. ζ)Τα προϊόντα άτινα, εκτός του οινοπνεύματος προτίθενται να παραγάγωσι, προκειμένου δε περί προϊόντων οινοπνευματικής ζυμώσεως άλλων εκτός του οινοπνεύματος, την περιεκτικότητα τούτων εις σάκχαρον και οινόπνευμα και τας κυριωτέρας αγοράς, δι’ ας προορίζουσι ταύτα. Ομοίαν δήλωσιν υποχρεούνται να υποβάλωσιν οι οινοπνευματοποιοί β΄ κατηγορίας οι ήδη κατεργαζόμενοι ξηράν σταφίδα εν γένει προς κατασκευήν τοιούτων προϊόντων δια την αλλοδαπήν. 3.«Το Γενικόν Χημείον του Κράτους, μετά τον έλεγχον της δηλώσεως, χορηγεί ειδικήν άδειαν κατεργασίας ξηράς σταφίδος προς κατασκευήν προϊόντων άλλων εκτός του οινοπνεύματος, εφ’ όσον το οινοπνευματοποιείον, εν ω θέλει ενεργηθή η κατεργασία, κέκτηται τας απαραιτήτους εγκαταστάσεις δια την κατασκευήν των εν τη δηλώσει μνημονευομένων προϊόντων, άλλως υποδεικνύει εις τον δηλώσαντα τας δεούσας προσθήκας, τροποποιήσεις ή βελτιώσεις, μετά την εκτέλεσιν των οποίων χορηγείται η άδεια αύτη. Η χορηγηθείσα άδεια ισχύει μέχρι της 31 Μαρτίου του αυτού οικονομικού έτους, καθ’ ην λήγει και η ισχύς της αδείας εξασκήσεως επαγγέλματος δια το αυτό οινοπνευματοποιείον β΄ κατηγορίας». Η παρ. 3 ετροποποιήθη ως άνω δια του άρθρ. 5 Π.Δ. 13/21 Μαρτ. 1930. Άρθρ.2.-1.Οι εισάγοντες εις τα οινοπνευματοποιεία των σταφίδα προς κατασκευήν προϊόντων άλλων πλην του οινοπνεύματος, οφείλουσιν άμα τη παραλαβή και προ πάσης κατεργασίας να ειδοποιήσωσι περί τούτου τον εποπτεύοντα το οινοπνευματοποιείον χημικόν, όπως προβή ούτος εις δειγματοληψίαν προς εξακρίβωσιν της εις σάκχαρον περιεκτικότητός της. Το αποτέλεσμα της χημικής αναλύσεως κοινοποιείται εις τον ενδιαφερόμενον, όστις εν Σελ.580 περιπτώσει διαφωνίας δύναται να ζητήση εντός πέντε ημερών, την επανάληψιν της αναλύσεως, επί του ετέρου των εις διπλούν ληφθέντων δειγμάτων. Η επανάληψις της αναλύσεως ενεργείται υπό της Διευθύνσεως του Χημικού Εργαστηρίου, τα δε αποτελέσματα ταύτης είναι υποχρεωτικά δια τον εργοστασιάρχην. 2.Οι κατεργαζόμενοι ξηράν σταφίδα προς κατασκευήν προϊόντων άλλων πλην του οινοπνεύματος, οφείλουσι να έχωσιν ανηρτημένον πίνακα εις εμφανές μέρος του εργοστασίου των, εν ω θα αναγράφωνται αριθμητικώς τα προς κατεργασίαν της σταφίδος χρησιμοποιούμενα δοχεία και αι δεξαμεναί εν γένει, μετά της χωρητικότητος τούτων, εις λίτρα. Δεν επιτρέπεται η εναποθήκευσις οινοπνεύματος ή άλλων προϊόντων οινοπνευματικής ζυμώσεως εις δοχεία ή δεξαμενάς πριν ή εξελεγχθή υπό της υπηρεσίας του Χημικού Εργαστηρίου η χωρητικότης αυτών. 3.Οι κατεργαζόμενοι ξηράν σταφίδα προς κατασκευήν προϊόντων άλλων πλην του οινοπνεύματος, υποχρεούνται να τηρώσιν ίδιον βιβλίον, εν ω δέον να εγγράφωσιν ανελλιπώς και άνευ διαγραφών ή ξεσμάτων την εκάστοτε εισαγομένην ποσότητα σταφίδος εις χιλιόγραμμα, την περιεκτικότητα ταύτης εις ζάκχαρον, συμφώνως προς τα οριστικά αποτελέσματα της χημικής αναλύσεως, την εκάστοτε κατεργαζομένην ποσότητα, τα εκ ταύτης παραγόμενα προϊόντα, τον βαθμόν τούτων εις ζάκχαρον (BAUME) και οινόπνευμα, το αναμιγνυόμενον μετά των ανωτέρω προϊόντων οινόπνευμα εγχώριον ή αλλοδαπής, τα εξαγόμενα ποσά κατ’ είδος εκ του εργοστασίου μετά του αριθμού και χρονολογίας της αδείας εξαγωγής, τον προορισμόν τούτων και τον βαθμόν τούτων εις σάκχαρον και οινόπνευμα. Εν τω αυτώ βιβλίω αλλ’ εν ιδιαιτέρα τούτου στήλη, καταχωρούνται ωσαύτως τα εκάστοτε εισαγόμενα ποσά οίνου ή γλεύκους, διακεκριμένως όμως ο αμπελίτης από του χλωροσταφιδίτου, μετά του βαθμού τούτων εις σάκχαρον και οινόπνευμα. 16.Θ.γ.2 Προστασία Οίνου 4.Οι οινοπνευματοποιοί β΄ κατηγορίας, οι προτιθέμενοι να εξαγάγωσιν ή μεταφέρωσιν εκ του εργοστασίου των σταφίδα, γλεύκος και οίνους εν γένει, ή άλλα προϊόντα, πλην του οινοπνεύματος, κατασκευασθέντα εκ σταφίδος, οφείλουσι προ πάσης εξαγωγής να ζητήσωσι δι’ εγγράφου αιτήσεώς των παρά του Χημικού Εργαστηρίου του Υπουργείου των Οικονομικών ή του αρμοδίου παραρτήματος αυτού, εν ελλείψει δε τοιούτου παρά της αρμοδίας Οικονομικής Εφορείας, άδειαν εξαγωγής ή μεταφοράς. Η άδεια αύτη χορηγείται εις διπλούν και εκδίδεται εκ τριπλοτύπου βιβλίου, περιλαμβάνει δε το όνομα του αποστολέως και του παραλήπτου, τον αριθμόν και είδος των περιεχόντων αυτά δοχείων, το βάρος αυτών, μικτόν και καθαρόν, εις χιλιόγραμμα, την περιεκτικότητα εις σάκχαρον ή οινόπνευμα, τον προορισμόν αυτών, ως και την προθεσμίαν εντός της οποίας γενήσεται η μεταφορά. Το έν εκ των στελεχών της αδείας ταύτης τηρείται παρά του οινοπνευματοποιού και χρησιμεύει ως δικαιολογητικόν της γενομένης εξαγωγής εκ του εργοστασίου, το δε δεύτερον συνοδεύει το μεταφερόμενον είδος και παραδίδεται εις τον παραλήπτην, προκειμένου δε περί εξαγωγής προσαρτάται εις την διασάφησιν εξαγωγής. Εν η περιπτώσει ενεργείται μεταφορά των ανωτέρω ειδών εξ οινοπνευματοποιείου τινός εις έτερον, η εκδίδουσα την άδειαν αρχή ειδοποιεί τηλεγραφικώς την Διεύθυνσιν του Χημικού Εργαστηρίου ή το αρμόδιον παράρτημα αυτής περί της ενεργουμένης μεταφοράς. Άρθρ.3.-1.Οι κατεργαζόμενοι ξηράν σταφίδα προς κατασκευήν προϊόντων άλλων, πλην του οινοπνεύματος, οφείλουσιν όπως, εντός δέκα ημερών από της λήξεως εκάστου μηνός, επιδώσωσιν εις την Διεύθυνσιν του Χημικού Εργαστηρίου ή εις το αρμόδιον Παράρτημα αυτού, δήλωσιν, εξηγμένην εκ του παρ’ αυτών τηρουμένου βιβλίου, περί των κατά τον προηγούμενον μήνα εργασιών των, συντασσομένην επί ειδικού εντύπου, υπό του Υπουργείου των Οικονομικών κανονιζομένου, περιλαμβάνουσαν δε: α)Το είδος και ποσόν, ως και την περιεκτικότητα εις σάκχαρον και οινόπνευμα, των εις την αρχήν του προηγουμένου μηνός, καθ’ ον ειργάσθησαν, υπαρχουσών πρώτων υλών, των εντός του αυτού μηνός εισαχθεισών νέων τοιούτων, των καθ’ όλον τον λήξαντα μήνα κατεργασθεισών πρώτων υλών προς παραγωγήν προϊόντων άλλων πλην του οινοπνεύματος και των εις το τέλος του μηνός υπολειφθεισών τοιούτων. β)Το είδος και ποσόν και την περιεκτικότητα εις σάκχαρον και οινόπνευμα των κατά τον προηγούμενον μήνα παραχθέντων και διατεθέντων κατά τας διατάξεις του Νόμου, προϊόντων άλλων πλην του οινοπνεύματος. γ)Το ποσόν του μετ’ οίνου ή γλεύκους αναμιχθέντος εγχωρίου εξωτερικού οινοπνεύματος εις λίτρα ανύδρου μετά της ανταποκρινομένης εις τούτο ποσότητος σακχάρου. δ)Το είδος και ποσόν και την περιεκτικότητα εις σάκχαρον και οινόπνευμα των κατά τον προηγούμενον μήνα υπολοίπων βιομηχανικών προϊόντων εκτός του οινοπνεύματος, και των εις το τέλος του μηνός ευρισκομένων εις το εργοστάσιον. 2.Εις την ανωτέρω δήλωσιν επισυνάπτεται πίναξ εμφαίνων κατά χρονολογικήν σειράν και συμφώνως προς τας ληφθείσας αδείας εξαγωγής την εξαχθείσαν εις την αλλοδαπήν ποσότητα προϊόντων οινοπνευματικής ζυμώσεως άλλων εκτός του οινοπνεύματος, μετά της περιεκτικότητος τούτων εις σάκχαρον και οινόπνευμα. 3.Η υπηρεσία του Χημικού Εργαστηρίου, ή του αρμοδίου Παραρτήματος αυτής υποχρεούται όπως εις το τέλος εκάστου μηνός μεταβαίνη επί τόπου και προβαίνη εις την καταμέτρησιν των εν εκάστω Εργοστασίω υπαρχόντων οίνων και των εκ σταφίδος κατασκευασθέντων βιομηχανικών προϊόντων άλλων εκτός του οινοπνεύματος, και εις την σύνταξιν πρωτοκόλλου, βεβαιούντος τα ποσά ταύτα. Το πρωτόκολλον τούτο συντάσσεται εις τριπλούν υπογράφεται δε και παρά του εργοστασιάρχου ή του αντιπροσώπου του. Εν τω πρωτοκόλλω τούτω δέον να αναγράφηται κεχωρισμένως δι’ έκαστον είδος τα εμπεριέχοντα αυτό δοχεία, το εις εκατοστόμετρα ύψος του εμπεριεχομένου υγρού, ο βαθμός αυτού εις σάκχαρον και οινόπνευμα και το σύνολον των ευρεθέντων κατ’ είδος προϊόντων άλλων εκτός του οινοπνεύματος. Το έν των πρωτοκόλλων τούτων τηρείται εν τω Εργοστασίω, το δεύτερον παραλαμβάνεται υπό του ενεργήσαντος την καταμέτρησιν χημικού, και το τρίτον υποβάλλεται υπ’ αυτού αμέσως εις την Διεύθυνσιν του Χημικού Εργαστηρίου. 4.Η υπηρεσία του Χημικού Εργαστηρίου ή του αρμοδίου Παραρτήματος αυτού προβαίνει εις την εξέλεγξιν της ανωτέρω δηλώσεως, λαμβάνουσα υπ’ όψει πάντα τα εν τη υποβληθείση δηλώσει αναγραφόμενα στοιχεία, τα παρά του εργοστασιάρχου τηρούμενα βιβλία, τας αδείας μεταφοράς ή εγκριτικάς διαταγάς, δυνάμει των οποίων εισήχθη γλεύκος ή οίνος εν τω Εργοστασίω, τα πρωτόκολλα αναμίξεως, τας αδείας εξαγωγής εκ του εργοστασίου, τας εκθέσεις δειγματοληψίας των εις την αλλοδαπήν εξαχθέντων προϊόντων και πάσαν άλλην σχετικήν πληροφορίαν, εξαγομένην εκ των βιβλίων του εργοστασίου ή άλλοθεν, περί των κατεργασθεισών υλών και των παραχθέντων προϊόντων. Σελ. 581 Προστασία Οίνου 16.Θ.γ.2 5.Ο ενεργήσας τον έλεγχον της δηλώσεως χημικός του Χημικού Εργαστηρίου ή Παραρτήματος αυτού υποβάλλει ταύτην εις την Διεύθυνσιν του Χημικού Εργαστηρίου, μετά του πίνακος των εκ του Εργοστασίου γενομένων εξαγωγών και αντιγράφου του παρ’ αυτού τυχόν συνταχθέντος πρωτοκόλλου επί παραβάσει του Νόμου. 6.Κατά τον ενεργούμενον έλεγχον λαμβάνεται υπ’ όψει ότι εξ 100 χιλιογράμμων σταφυλοσακχάρου ενεχομένου εις την σταφίδα αποδίδονται βιομηχανικώς 59 λίτρα ανύδρου οινοπνεύματος, όταν η σταφίς μεταποιείται εις οίνον. 7.Η Διεύθυνσις του Χημικού Εργαστηρίου και τα Παραρτήματα αυτής, μετά τον έλεγχον της υποβληθείσης δηλώσεως, καταχωρούσιν άπαντα τα στοιχεία αυτής εις ειδικόν βιβλίον, ούτινος ο τύπος κανονίζεται υπό του Υπουργείου των Οικονομικών. Άρθρ.4.-1.Η εις την αλλοδαπήν εξαγωγή προϊόντων άλλων πλην του οινοπνεύματος, κατασκευασθέντων εκ ξηράς σταφίδος εν γένει επιτρέπεται μόνον δια των Τελωνείων α΄ τάξεως, και δια των υπό του Υπουργού των Οικονομικών, εν εξαιρετικαίς περιπτώσεσιν οριζομένων Τελωνείων β΄ και γ΄ τάξεως. 2.Οι οινοπνευματοποιοί β΄ κατηγορίας, οι κατεργαζόμενοι ξηράν σταφίδα εν γένει προς κατασκευήν προϊόντων άλλων πλην του οινοπνεύματος, οσάκις προτίθενται να εξαγάγωσι τα προϊόντα ταύτα εις την αλλοδαπήν, υποχρεούνται να καταθέσωσιν εις το αρμόδιον Τελωνείον ομού μετά της σχετικής διασαφήσεως εξαγωγής, δήλωσιν εν η δέον να αναγράφωνται: α)Το όνομα και το επώνυμον του εξάγοντος και το του αντιπροσώπου του. β)Ο αριθμός και το είδος των δοχείων, εν οις περιέχεται το εξαγόμενον προϊόν μετά των επ’ αυτών επιτιθεμένων διακριτικών σημείων και αριθμών ως και το μικτόν και καθαρόν βάρος αυτού εις χιλιόγραμμα ή το εις λίτρα ποσόν αυτού. γ)Το οινοπνευματοποιείον εξ ου προέρχεται το εξαγόμενον προϊόν, τον αριθμόν και χρονολογίαν της επισυναπτομένης αδείας μεταφοράς αυτών, η εκδούσα την άδειαν αρχή και τον βαθμόν ή περιεκτικότητα του εξαγομένου προϊόντος εις σάκχαρον και οινόπνευμα. Σελ. 582 δ)Προκειμένου περί προϊόντων οινοπνευματικής ζυμώσεως άλλων εκτός του οινοπνεύματος, το ολικόν ποσόν του εμπεριεχομένου ανύδρου οινοπνεύματος εις χιλιόγραμμα και το αντιστοιχούν ποσόν προσθέτου οινοπνεύματος. ε)Το πρόσωπον και ο τόπος της αποστολής του προϊόντος, το πλοίον εφ’ ου θέλει γίνει η φόρτωσις αυτού και εάν η εξαγωγή θέλη γίνει απ’ ευθείας δια του Τελωνείου, παρ’ ω κατετέθη η διασάφησις ή πρόκειται να πραγματοποιηθή αύτη μέσω άλλου Τελωνείου του Κράτους και ωρισμένως ποίου. 3.Ο τελώνης επί τη καταθέσει της διασαφήσεως, εκδίδει την άδειαν φορτώσεως και εν μεν τοις Τελωνείοις α΄ τάξεως ο Τελώνης ορίζει εν αυτή τη αδεία φορτώσεως ονομαστί τον ελεγκτήν και το λοιπόν βοηθητικόν προσωπικόν, οίτινες θέλουσι παραστή κατά την εξέλεγξιν του βάρους και του είδους των προς εξαγωγήν προϊόντων και την από κοινού μετά του Χημικού Παραρτήματος του Χημικού Εργαστηρίου, όπου υπάρχουσι τοιαύτα, επαλήθευσιν εν γένει του περιεχομένου της διασαφήσεως και την ενέργειαν δειγματοληψίας .  εν δε τοις λοιποίς Τελωνείοις, οσάκις δια τοιούτων Τελωνείων επετράπη η εξαγωγή, ο τελώνης παρίσταται αυτοπροσώπως. Επί τη βάσει της γενομένης επαληθεύσεως, συντάσσεται υπό των ενεργησάντων αυτήν έκθεσις εις τριπλούν, κατά τον υπό του Υπουργείου των Οικονομικών κανονισθησόμενον τύπον, εν η βεβαιούται το βάρος και είδος του εξαγομένου προϊόντος, αναγραφομένων και των λοιπών στοιχείων της υποβληθείσης δηλώσεως. Εν τη εκθέσει ταύτη, ην προσυπογράφει και ο ενδιαφερόμενος εργοστασιάρχης ή ο αντιπρόσωπος αυτού, γίνεται μνεία και περί του κατά την εξαγωγήν, εξ εκάστου είδους εξαγομένου προϊόντος λαμβανομένου δείγματος υπό των κατ’ αυτήν παρασταθέντων υπαλλήλων. Ο σχηματισμός του δείγματος γίνεται εξ όσων το δυνατόν πλειοτέρων δοχείων, πληρούνται δε δι’ αυτού δύο φιάλαι, χωρητικότητος τουλάχιστον 500 γραμμαρίων εκάστη .  αι φιάλαι αύται σφραγίζονται κανονικώς δια της σφραγίδος του Χημικού Παραρτήματος ή της του Τελωνείου 16.Θ.γ.2 Προστασία Οίνου και της του εξαγωγέως. Εάν κατά την δειγματοληψίαν παρίσταται χημικός, παραδίδεται εις τούτον το έν των λαμβανομένων δειγμάτων, διαβιβαζομένων εν καιρώ προς αυτόν και των λοιπών δικαιολογητικών της πραγματοποιηθησομένης εξαγωγής δια την περαιτέρω ενέργειαν, εάν δε δεν υφίσταται Χημικόν Παράρτημα εν τω Τελωνείω, το δείγμα τούτο υποβάλλεται υπό του τελώνου εις την Διεύθυνσιν του Χημικού Εργαστηρίου μετά των λοιπών δικαιολογητικών της εξαγωγής. Το έτερον των ληφθέντων δειγμάτων παραδίδεται εις τον εξαγωγέα, υποχρεούμενον να διαφυλάττη αυτό εσφραγισμένον μέχρι της εις αυτόν κοινοποιήσεως του πορίσματος της γενομένης αναλύσεως. Το έν των αντιτύπων της συνταχθείσης εκθέσεως επαληθεύσεως της διασαφήσεως παραμένει εν τω Τελωνείω και προσαρτάται εις την διασάφησιν εξαγωγής, το δεύτερον παραδίδεται εις τον εξάγοντα οινοπνευματοποιόν ή τον αντιπρόσωπον αυτού, ίνα χρησιμεύση αυτώ ως δικαιολογητικόν της εκ των εργοστασίων γενομένης εξαγωγής κατά τον ενεργούμενον έλεγχον και το τρίτον διαβιβάζεται υπό της τελωνειακής αρχής εις το οικείον Παράρτημα του Χημικού Εργαστηρίου ή, όπου τοιαύτα δεν υπάρχουσιν, εις την Διεύθυνσιν του Χημικού Εργαστηρίου μετά των λοιπών δικαιολογητικών εξαγωγής. 4.Μετά την εξέλεγξιν του βάρους και είδους των προς εξαγωγήν προϊόντων και την δειγματοληψίαν, τα εμπεριέχοντα ταύτα δοχεία τίθενται εντός της επί τούτω ορισμένης φορτηγίδος και παρακολουθούνται υπό των προς τούτο εντεταλμένων τελωνειακών υπαλλήλων, μέχρι της επί του πλοίου φορτώσεως του όλου ποσού, δι’ όπερ κατετέθη η σχετική διασάφησις εξαγωγής. Μετά την πραγματοποίησιν της φορτώσεως, βεβαιουμένην εκ της προσαγομένης εγγράφου δηλώσεως του πράκτορος ή πλοιάρχου, εκ της σχετικής ενσήμου τελωνειακής φορτωτικής, υπογεγραμμένης υπό του Τελώνου, του Λιμενάρχου, του Πράκτορος, όταν πρόκειται περί φορτώσεως επί ατμοπλοίου ή του Πλοιάρχου, όταν πρόκειται περί ιστιοφόρου, του φορτωτού και του ενοικιαστού του δημοτικού φόρου, συντάσσεται παρά του ελεγκτού ή του τελώνου η βεβαίωσις των εξαχθέντων ειδών επί της αδείας φορτώσεως, αναγραφομένου επ’ αυτής του ποσού και του βάρους των εξαχθέντων ειδών και του πλοίου εφ’ ου ταύτα εφορτώθησαν. Αντίγραφον της διασαφήσεως εξαγωγής, μεθ’ ενός αντιτύπου της εκθέσεως δειγματοληψίας και αντιγράφου των άνω δικαιολογητικών, υποβάλλονται υπό της Τελωνειακής Αρχής εις το Χημικόν Παράρτημα ή όπου τοιούτο δεν υπάρχει, εις την Διεύθυνσιν του Χημικού Εργαστηρίου, μετά την οριστικήν πραγματοποίησιν της εξαγωγής του συνόλου των εν τη διασαφήσει αναγραφομένων ποσοτήτων. 5.Εν περιπτώσει μερικής ή ολικής ματαιώσεως της εξαγωγής, είτε μέσω του εν τη διασαφήσει διαλαμβανομένου πλοίου, είτε δι’ επομένου πλοίου, προσηκόντως δε βεβαιωθή ότι η ματαίωσις αύτη της εξαγωγής προήλθεν ένεκα φυσικού κωλύματος, ανεξαρτήτου της θελήσεως του εξαγωγέως, το συντασσόμενον τότε πρακτικόν προσαρτάται εις την διασάφησιν εξαγωγής. Εν τω πρακτικώ τούτω αναγράφονται το σύνολον του είδους και ποσού των προς εξαγωγήν προϊόντων, το είδος και ποσόν των μη εξαχθέντων τοιούτων, ως και ο αριθμός και χρονολογία της κατατεθείσης διασαφήσεως εξαγωγής. Αντίγραφον του πρακτικού τούτου επισυνάπτεται εις τα λοιπά δικαιολογητικά, τα προς το Χημικόν Παράρτημα διαβιβαζόμενα ή την Διεύθυνσιν του Χημικού Εργαστηρίου υποβαλλόμενα, ίνα ληφθή υπ’ όψει κατά την ενεργουμένην πιστοχρέωσιν και ίνα ειδοποιηθή η εκδούσα την άδειαν μεταφοράς Αρχή, όπως επιφέρη αύτη την δέουσαν διόρθωσιν εις το βιβλίον αδειών μεταφοράς και το εις χείρας του αποστολέως παραμένον στέλεχος της αδείας, χρεωθή δε ούτω ο εργοστασιάρχης δια της μη εις την αλλοδαπήν εξαχθείσης ποσότητος των προϊόντων. Εν περιπτώσει αναβολής της εξαγωγής των εις το Τελωνείον μεταφερθέντων προϊόντων, μεταφέρονται ταύτα, επιμελεία και δαπάνη του ενδιαφερομένου, εις ιδιωτικήν αποθήκην αποταμιεύσεως, διατελούσαν υπό τον έλεγχον της Τελωνειακής Αρχής, μέχρι της πραγματοποιήσεως της εξαγωγής βραδύτερον. Εν περιπτώσει δε οριστικής ματαιώσεως της εξαγωγής του συνόλου ή μέρους των προϊόντων, ταύτα παραδίδονται εις τον καταθέσαντα την διασάφησιν της εξαγωγής ή τον αντιπρόσωπον αυτού επί αποδείξει και μετά την σύνταξιν της κατά τα ανωτέρω πράξεως, της βεβαιούσης την ματαίωσιν της μερικής ή ολικής εξαγωγής, ειδοποιείται δε παρά της Τελωνειακής Αρχής και η εκδώσασα την άδειαν της μεταφοράς των προϊόντων Αρχή, ίνα λάβη υπ’ όψει της τούτο και προβή εις την βεβαίωσιν των εις το εργοστάσιον επαναφερομένων προϊόντων και εις την εγγραφήν αυτών εν τω υπό του εργοστασιάρχου τηρουμένω βιβλίω. Τα ούτω παραληφθέντα προϊόντα εισάγονται εις το εργοστάσιον του κυρίου αυτών μέχρι της κατά τας διατάξεις του Νόμου και του παρόντος Δ/τος διαθέσεως αυτών. 6.Οσάκις τα προς εξαγωγήν εις την αλλοδαπήν προϊόντα πρόκειται να εξαχθώσιν ουχί απ’ ευθείας δια του Τελωνείου παρ’ ω κατετέθη η διασάφησις εξαγωγής, αλλά μέσω άλλου Τελωνείου του Κράτους και δι’ άλλου ατμοπλοίου ή σιδηροδρομικώς, τούτο δέον να ορίζεται εν τη κατατιθεμένη διασαφήσει εξαγωγής, λαμβάνονται δε κατά την περίπτωσιν Σελ. 583 Προστασία Οίνου 16.Θ.γ.2 ταύτην παρά της Τελωνειακής Αρχής πάντα τα κατά τους τελωνειακούς νόμους οριζόμενα μέτρα, τα εφαρμοζόμενα δια τα υποκείμενα εμπορεύματα, τηρουμένων και των διατάξεων του παρόντος άρθρου. Ο προϊστάμενος του Τελωνείου, δι’ ου επραγματοποιήθη τελικώς η εις την αλλοδαπήν εξαγωγή των προϊόντων, οφείλει να αποστείλη προς την Αρχήν, παρ’ η κατετέθη αρχικώς η διασάφησις εξαγωγής, τα δικαιολογητικά της εξαγωγής, αναγράφων εν αυτοίς και το ατμόπλοιον ή τον αριθμόν των βαγονίων εφ’ ων ταύτα εφορτώθησαν. Εν περιπτώσει καθ’ ην το όλον ή μέρος των εις το τελευταίον τούτο Τελωνείον μεταφερθέντων προϊόντων δεν ήθελεν εξαχθή εις την αλλοδαπήν ένεκα κωλύματος ανεξαρτήτου της θελήσεως του εξαγωγέως, τούτο δέον να επαναφερθή εις το εργοστάσιον εξ ου εξήχθη, τηρουμένων των εν τέλει της παρ. 5 του άρθρου τούτου οριζομένων. 7.Ο προϊστάμενος του παρά τω Τελωνείω Παραρτήματος του Χημικού Εργαστηρίου, ή το Χημικόν Εργαστήριον του Υπουργείου των Οικονομικών, προβαίνει εις την εξέτασιν του κατά την εξαγωγήν ληφθέντος δείγματος, ελέγχων το είδος ή ποιότητα και τον βαθμόν του οινοπνεύματος και σακχάρου αυτού. Επί τη βάσει της εξελέγξεως ταύτης και μετά τον έλεγχον των υπό της Τελωνειακής Αρχής διαβιβασθέντων ή υποβληθέντων δικαιολογητικών της πραγματοποιηθείσης εξαγωγής, συντάσσεται έκθεσις κατά το υπό της διευθύνσεως του Χημικού Εργαστηρίου καθορισθησόμενον υπόδειγμα, εν η αναγράφεται και το συνολικόν ποσόν εις χιλιόγραμμα του εις το εξαχθέν προϊόν εμπεριεχομένου σακχάρου και οινοπνεύματος, ως και το αντιστοιχούν ποσόν του προσθέτου οινοπνεύματος εις χιλιόγραμμα ανύδρου. Συντάσσεται ιδία έκθεσις δι’ έκαστον είδος εξαγομένου προϊόντος. Η έκθεσις αύτη επισυνάπτεται εις τα λοιπά δικαιολογητικά της πραγματοποιηθείσης εξαγωγής και υποβάλλεται μετ’ αυτών εις την Διεύθυνσιν του Χημικού Εργαστηρίου. 8.Η υπηρεσία της Διευθύνσεως του Χημικού Εργαστηρίου, μετά τον έλεγχον απάντων των υποβληθέντων αυτή δικαιολογητικών, καταχωρεί κατ’ είδος τας γενομένας εξαγωγάς εις τα παρ’ αυτής τηρούμενα βιβλία πιστοχρεώσεως, εν οις υπάρχει ιδία στήλη αναγωγής εις χιλιόγραμμα σακχάρου του εις τα εξαχθέντα προϊόντα εμπεριεχομένου εν συνόλω οινοπνεύματος και σακχάρου. Σελ. 584 Η υπηρεσία αύτη, μετά την εξόφλησιν εκάστης μερίδος σταφίδος αγορασθείσης κατόπιν δημοπρασίας ή άλλως πως προς κατασκευήν προϊόντων άλλων πλην του οινοπνεύματος, συντάσσει κατάστασιν εξηγμένην εκ των παρ’ αυτής τηρουμένων βιβλίων, εν η εμφαίνεται το εις έκαστον οινοπνευματοποιείον β΄ κατηγορίας εισαχθέν ποσόν πρώτων υλών προς κατασκευήν προϊόντων άλλων πλην οινοπνεύματος, την εμπεριεχομένην εις αυτά ολικήν ποσότητα σακχάρου, δι’ αναγωγής και του οινοπνεύματος εις αντίστοιχον σάκχαρον, την αναμιχθείσαν ποσότητα οινοπνεύματος μετά του αντιστοιχούντος εις τούτο σακχάρου και την εξαχθείσαν ποσότητα των διαφόρων προϊόντων κατ’ είδος μετά της εν αυτοίς ενεχομένης ποσότητος σακχάρου και οινοπνεύματος και της εις τούτο αντιστοιχούσης συνολικής ποσότητος σακχάρου. Η κατάστασις αύτη συντάσσεται εις διπλούν, εξ ων η μία αποστέλλεται εις τον ενδιαφερόμενον, ίνα λάβη γνώσιν του πορίσματος του γενομένου ελέγχου, η δε δευτέρα εις τον εποπτεύοντα το οινοπνευματοποιείον χημικόν, ίνα ούτος ενεργήση την πίστωσιν εν τω βιβλίω του εργοστασίου. 9.Εν περιπτώσει αλλοιώσεως των εκ ξηράς σταφίδος κατασκευασθέντων προϊόντων, εις τρόπον ώστε να καθίσταται αδύνατος ή να μη είναι εμπορικώς επιτετραμμένη η κατανάλωσις τούτων, επιτρέπεται, κατόπιν εγκρίσεως της Διευθύνσεως του Χημικού Εργαστηρίου η προς παραγωγήν οινοπνεύματος χρησιμοποίησις των προϊόντων τούτων παρά του ιδίου οινοπνευματοποιού β΄ κατηγορίας. Περί της τοιαύτης χρησιμοποιήσεως συντάσσεται πρωτόκολλον υπό του εποπτεύοντος το οινοπνευματοποιείον χημικού, προσυπογραφόμενον και υπό του εργοστασιάρχου, επί τη βάσει δε του πρωτοκόλλου τούτου ενεργείται η πίστωσις εις τα οικεία βιβλία του Χημικού Εργαστηρίου και του Οινοπνευματοποιείου. 16.Θ.γ.2 Προστασία Οίνου Άρθρ.5.-1.Επαναφορά των εις την αλλοδαπήν εξαχθέντων προϊόντων άλλων πλην του οινοπνεύματος, κατασκευασθέντων εκ ξηράς σταφίδος, επιτρέπεται μόνον εν περιπτώσει ανωτέρας βίας, ήτοι εμπορικού αποκλεισμού ή ναυαγίου ή άλλης αιτίας ανεξαρτήτου της θελήσεως του ενεργήσαντος την εξαγωγήν αυτών, αποχρώντως δε βεβαιουμένης εκ πιστοποιήσεως της αρμοδίας Ελληνικής προξενικής αρχής ή εν ελλείψει τοιαύτης Αρχής, και εξ άλλης αποδείξεως βεβαιούσης την αιτίαν της επαναφοράς των προϊόντων τούτων. Τα συνεπεία τοιαύτης αιτίας εκ της αλλοδαπής επαναχθέντα προϊόντα τίθενται εις αποθήκην αποταμιεύσεως υπό διαμετακόμισιν, μέχρι της εις την αλλοδαπήν εκ νέου εξαγωγής των κατά τας σχετικάς τελωνειακάς διατάξεις ή της παραλαβής αυτών κατά τας κατωτέρω οριζομένας διατυπώσεις. Περί της γενομένης επαναφοράς συντάσσεται πρακτικόν παρά της τελωνειακής Αρχής, εν ω αναφέρεται η προέλευσις των επιστραφέντων προϊόντων, το πρόσωπον επ’ ονόματι του οποίου επανήχθησαν ταύτα, το βεβαιωθησόμενον είδος και ποσόν αυτών, ο αριθμός και χρονολογία της διασαφήσεως δι’ ης εξήχθησαν ταύτα εις την αλλοδαπήν και το ονοματεπώνυμον του εξαγαγόντος εργοστασιάρχου, γίνεται δε μνεία εν αυτώ ότι πρόκειται περί εγχωρίων προϊόντων επαναχθέντων εκ της αλλοδαπής και επομένως μη υποκειμένων εις εισαγωγικόν δασμόν. 2.Ανεφίκτου ούσης της εις την αλλοδαπήν εκ νέου εξαγωγής των επαναφερθέντων προϊόντων, επιτρέπεται η εκ του Τελωνείου παραλαβή των, άνευ καταβολής εισαγωγικού δασμού. Προς τούτο δέον ο οινοπνευματοποιός β΄ κατηγορίας, παρ’ ου εξήχθησαν τα προϊόντα ταύτα, να υποβάλη αίτησιν προς τον Τελώνην, εν η δέον να ορίζη: α)Τον αριθμόν της διασαφήσεως εξαγωγής, δι’ ης εξήχθησαν τα εκ της αλλοδαπής επαναφερθέντα είδη, το Τελωνείον δι’ ου εξήχθησαν και το ονοματεπώνυμον του ενεργήσαντος την εξαγωγήν. β)Την αιτίαν της επαναφοράς των εκ της αλλοδαπής. γ)Το είδος των προς επανεισαγωγήν αιτουμένων προϊόντων, το μικτόν και καθαρόν βάρος αυτών και το είδος των δοχείων εν οις περιέχονται. δ)Τον τόπον της μεταφοράς των επανεισαχθησομένων ειδών. Ο Τελώνης υποβάλλει την αίτησιν ταύτην εις την Διεύθυνσιν του Χημικού Εργαστηρίου, εκθέτων δι’ αναφοράς του εάν πράγματι τα προς επανεισαγωγήν αιτηθέντα είδη και ποσά επανεφέρθησαν εκ της αλλοδαπής και την αιτίαν της τοιαύτης επαναφοράς. Μετά της αναφοράς ταύτης υποβάλλεται και δείγμα εξ εκάστου είδους των προς παραλαβήν αιτουμένων προϊόντων ή αντί τούτου επισυνάπτεται έκθεσις αναλύσεως του χημικού του αρμοδίου Παραρτήματος του Χημικού Εργαστηρίου, προς ο διαβιβάζονται τα λαμβανόμενα ταύτα δείγματα. Εν τη εκθέσει του χημικού τούτου διαλαμβάνεται το είδος του εξετασθέντος προϊόντος και ο βαθμός σακχάρου και οινοπνεύματος αυτού. 3.Η Διεύθυνσις του Χημικού Εργαστηρίου, αφού λάβη υπ’ όψει την υποβληθείσαν αίτησιν την έκθεσιν αναλύσεως των ληφθέντων δειγμάτων και τα παρ’ αυτής τηρούμενα βιβλία των εξαγομένων προϊόντων εκ ξηράς σταφίδος, άλλων πλην του οινοπνεύματος, διατάσσει την παράδοσιν των αιτουμένων ειδών άνευ της καταβολής εισαγωγικού δασμού ή φόρου καταναλώσεως και την μεταφοράν τούτων εις το Οινοπνευματοποιείον β΄ κατηγορίας, παρ’ ου εξήχθησαν. Τα ούτω παραληφθέντα εκ του Τελωνείου προϊόντα δέον να συνοδεύωνται δι’ αδείας μεταφοράς εκδιδομένης υπό του αρμοδίου Παραρτήματος του Χημικού Εργαστηρίου ή ελλείψει τούτου, της τελωνειακής Αρχής. Η παραλαβή των προϊόντων, ων διετάχθη η άνευ καταβολής εισαγωγικού δασμού και φόρου καταναλώσεως παράδοσις, γίνεται επί τη εις την τελωνειακήν Αρχήν προσαγωγή χρηματικής ή άλλης εγγυήσεως ίσης προς τον εισαγωγικόν δασμόν και φόρον καταναλώσεως, εις ους υπάγονται τα παραλαμβανόμενα προϊόντα. Η εγγύησις αύτη επιστρέφεται ή λύεται μετά την υπό του παραλαμβάνοντος προσαγωγήν αποδείξεως της Αρχής, εις την εποπτείαν της οποίας υπάγεται το οινοπνευματοποιείον β΄ κατηγορίας εις ο μετεφέρθησαν τα προϊόντα ταύτα, βεβαιούσης την παραλαβήν και την χρέωσιν αυτών εις το οικείον βιβλίον του εργοστασίου. Άρθρ.6.-Ο κατά το άρθρ. 10 του Ν.Δ. της 12 Μαΐου 1926 «περί εμπορίου του οίνου και προστασίας της οινοπαραγωγής» επιβαλλόμενος φόρος εξ ενός λεπτού κατ’ οκάν επί του υποκειμένου εις φόρον καταναλώσεως οίνου, υπέρ του «Εθνικού Συνδέσμου Αμπελοκτημόνων», βεβαιούται και εισπράττεται μετά του φόρου καταναλώσεως, κατατίθεται δε επί παρακαταθήκη εις το αρμόδιον Ταμείον, εκδιδομένου ιδιαιτέρου γραμματίου επ’ ονόματι του Συνδέσμου τούτου. Η δε απόδοσις αυτού εις τον ανωτέρω Σύνδεσμον ενεργείται κατά τα υπό του Υπουργού των Οικονομικών λεπτομερέστερον κανονισθησόμενα. Σελ. 585 Προστασία Οίνου 16.Θ.γ.2 Άρθρ.7.-1.Οι κατέχοντες προϊόντα άλλα πλην του οινοπνεύματος, κατασκευασθέντα εκ ξηράς σταφίδος εν γένει, οφείλουσιν, εντός 15 ημερών από της δημοσιεύσεως του παρόντος Δ/τος, να επιδώσωσιν εις την Διεύθυνσιν του Χημικού Εργαστηρίου του Υπουργείου των Οικονομικών ή εις το αρμόδιον Παράρτημα αυτής, δήλωσιν των εις την κατοχήν των ευρισκομένων ως ανωτέρω ειδών. Η δήλωσις αύτη συντάσσεται εφ’ απλού χάρτου και διαλαμβάνει:α)την κατεχομένην υπ’ αυτών ποσότητα ξηράς σταφίδος εις χιλιόγραμμα και την περιεκτικότητα ταύτης εις σάκχαρον, κεχωρισμένως δε την εκ του Αυτονόμου Σταφιδικού Οργανισμού προερχομένην και την εκ του ελευθέρου εμπορίου, β)το είδος των κατεχομένων προϊόντων κατασκευασθέντων εκ ξηράς σταφίδος εν γένει, γ)το ποσόν εις χιλιόγραμμα εκάστου των ειδών τούτων και τον βαθμόν αυτών εις σάκχαρον (BAUMÉ) και οινόπνευμα, και δ)το εργοστάσιον ή την αποθήκην, εν οις ευρίσκονται αποθηκευμένα τα είδη ταύτα. 2.Η Διεύθυνσις του Χημικού Εργαστηρίου ή το αρμόδιον Παράρτημα αυτής προβαίνουσιν εις την εξέλεγξιν των εν τη δηλώσει αναφερομένων ποσοτήτων των διαφόρων ειδών σταφίδος και προϊόντων εκ ταύτης και χορηγούσιν εις τον δηλώσαντα άδειαν κατοχής. Οι κάτοχοι τοιούτων προϊόντων, εις ους δεν ήθελε χορηγηθή άδεια κατεργασίας ξηράς σταφίδος προς κατασκευήν προϊόντων άλλων πλην του οινοπνεύματος υποχρεούνται εντός τριών μηνών από της χορηγήσεως της αδείας κατοχής, να παραδώσωσι δυνάμει αδείας εκδιδομένης υπό της αρμοδίας Αρχής, τα κατεχόμενα παρ’ αυτών προϊόντα κατασκευασθέντα εκ ξηράς σταφίδος εν γένει, εις οινοπνευματοποιείον β΄ κατηγορίας κεκτημένον ειδικήν άδειαν προς τοιαύτην κατεργασίαν σταφίδος, ή να εξαγάγωσι ταύτα εις την αλλοδαπήν εντός της αυτής προθεσμίας, τηρουμένων των διατάξεων του παρόντος ως προς τας διατυπώσεις της εξαγωγής των προϊόντων τούτων. Ομοίως υποχρεούνται να παραδώσωσιν εις τα αυτά οινοπνευματοποιεία την παρ’ αυτών κατεχομένην σταφίδα παρακρατήσεως, είναι δε ελεύθεροι να κρατήσωσι και διαθέσωσι προς άλλας χρήσεις, επιτρεπομένας εκ του νόμου, την εκ του ελευθέρου εμπορίου προερχομένην ξηράν σταφίδα. Σελ. 586 3.Οι οινοπνευματοποιοί β΄ κατηγορίας υποχρεούνται να εγγράψωσιν εις το επί τούτω τηρούμενον βιβλίον τα ποσά της ξηράς σταφίδος, άτινα προορίζουσι προς κατασκευήν προϊόντων άλλων πλην του οινοπνεύματος, και τα εκ ταύτης τοιαύτα προϊόντα, συμφώνως προς την χορηγηθείσαν εις αυτούς άδειαν κατοχής. Ο έλεγχος, η εφαρμογή και η εκτέλεσις των περί εμπορίου του οίνου και προστασίας της οινοπαραγωγής νόμων και Δ/των ή εγκυκλίων εξαιρέσει των διατάξεων του Νόμου δι’ ας ορίζεται ρητώς αρμοδιότης ετέρας αρχής, υπάγεται εις την αρμοδιότητα της Διευθύνσεως του Χημικού Εργαστηρίου του Υπουργείου των Οικονομικών, προς ην και δέον να υποβάλλωνται πάσαι αι σχετικαί αναφοραί και αιτήσεις ή έγγραφα. 4.Εν ελλείψει των κατά το παρόν Δ/γμα κεκανονισμένων ειδικών εντύπων και βιβλίων δύνανται να χρησιμοποιηθώσι τα άχρι τούδε τοιαύτα, καταλλήλως τροποποιούμενα ή συμπληρούμενα παρά των αρμοδίων Αρχών, επιτρέπεται δε η εφ’ απλού χάρτου σύνταξις αυτών. Ο τύπος των εντύπων και βιβλίων τούτων δύναται εν ταις λεπτομερείαις να συμπληρωθή ή και να τροποποιηθή δι’ αποφάσεως του Υπουργείου των Οικονομικών. Καταργείται το από 22 Οκτ. 1926 Δ/μα «περί εκτελέσεως του Ν.Δ. της 12 Μαΐου 1926 περί εμπορίου του οίνου και προστασίας της οινοπαραγωγής». Εις τους επί της Γεωργίας και των Οικονομικών Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 16.Θ.γ.2 Προστασία Οίνου 